**CÂNTEC DE LUNĂ**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din ciclul '' versuri pentru Preafrumoasa Doamnă...''

Cântec de lună

Nu mai vrea să-mi fie lira-nmugurită

Când la uşa-i iarna gata de prăpăd.

Plânge printre nouri luna hărţuită

Şi mă doare gândul că n-o mai revăd.

Noaptea se trezeşte ziua în amiază

Şi tristeţea-mbracă hainele târzii.

Plânge trandafirul şi uşor din vază

Cad pe noptieră lacrimi sângerii.

Firea mi se scaldă în lacul tăcerii,

Norii de speranţe se ciocnesc pe sus.

Luna mea frumoasă, au visat cireşii

Că la tine-n plete florile şi-au pus.

Stiu că nu suporţi nedreptăţi rebele

Şi spre tine-o piatră ochiul şi-a lansat,

Dar acum, smerito, inima iti cere:

Alungă tristeţea ce te-a-ngenunchiat.

Linistea-nverzirii simte iar chemarea

Unui cânt în şoaptă peste liliac,

Ochii mei tomnatici, de laşi supărarea,

Vreau să ţi-i ofere nuferii din lac.

Lasă-ţi peste crânguri aurora dragă

Iarăşi să-nverzească lira lui Orfeu.

Am să-ţi pun o doină, plasture pe plagă,

Şi închid şi rana… sufletului meu.

10.10.2015